钦定古今图书集成/明伦汇编/官常典/第746卷 > 魏时光
## 钦定古今图书集成/明伦汇编/官常典/第746卷 > 魏时光

按《明外史王焘传》：“时光，南昌人。善舞双刀。崇祯九年
夏，为广济典史。邑遭残破，长吏设排兵三百人，委之
教练。其冬，贼据蕲州河口，惮时光不敢渡。时光募死
士，夜袭其营，手杀数贼，贼不敢逼。俄贼大至，部卒皆
散。时光单骑据高坡，又杀数人，贼环绕之，靷断，被执
不屈死。其兄陈于上官，却不奏。兄愤发病死，友人收”
敛之，哭尽哀，曰：“弟为国死，兄为弟死，吾独不能表暴
之乎？”具牍力陈，乃奏闻。赠广济主簿，予恤典。